b'\n_START_ARTICLE_\nVictory (razred ladij)\n_START_PARAGRAPH_\nVictory ladje je bil razred tovornih ladij, ki so jih Ameri\xc4\x8dani mno\xc5\xbei\xc4\x8dno gradili med 2. Svetovno vojno. Bazirane so na ladjah tipa Liberty, imajo pa mo\xc4\x8dnej\xc5\xa1i motor, so malce ve\xc4\x8djih dimenzij, imajo ve\xc4\x8djo hitrost in doseg. Skupaj so zgradili 531 ladij tega razreda Victory, planiranih je bilo 631. _NEWLINE_Sprva so imele oznako EC2-S-AP1, EC2 = Emergency Cargo (nujen tovor), tip 2 = dol\xc5\xbeina trupa med 400 in450 \xc4\x8devlji), S = steam propulsion (parni pogon), 1=en propeler. Ime "Victory" se uradno uporablja od 28. aprila 1943._NEWLINE_Victory ladje so bile 139 m dolge, 19 m \xc5\xa1iroke z ugrezom 7,6 m. Nosilnost je bila 10 600 ton, izpodriv pa 15200 ton._NEWLINE_Hitrost plovbe je bila 15 do 17 vozlov (28 do 31 km/h), 4-6 vozlov hitreje od Liberty._NEWLINE_Na voljo so bili razli\xc4\x8dni tipi pogona, batni parni stroj, parna turbina in dizelski motor. Mo\xc4\x8d motorja je bil med 6000 in 8500 KM (4,5 - 6 MW). Ve\xc4\x8dina je uporabljala parne turbine._NEWLINE_VC2-S-AP2,VC2-S-AP3 in VC2-M-AP4 so bile oboro\xc5\xbeene s 5 in\xc4\x8dnim (127mm) topom na krmi za obrambo proti podmornicam in povr\xc5\xa1inskim ladjam. Imele so \xc5\xa1e en 3 in\xc4\x8dni top (na premcu) in 8 Oerlikon 20 mm topov za obrambo proti letalom. VC2-S-AP5 "Haskel" so imele \xc5\xa1tiricevni Bofors 40 mm top, \xc5\xa1tirkrat dvocevni Bofors 40 mm in en 20 mm top.'